open-index/open-wikipedia-markdown huggingface dataset:
Du skal danse mye

***Du skal danse mye*** er et norsk musikalsk underholdningsprogram med Tore Skoglund som gikk sporadisk på NRK1 fra 1995 til 2004. Med seg som programleder hadde han Ann-Charlotte Andersson, og ved enkelte anledninger var Ingeborg Heldal reporter. Programmet var lagt til diverse dansegallaer der det spiltes dansebandmusikk. Serien gikk sporadisk og ble ikke sendt alle år.

## Referanser


## Eksterne lenker
*
Rogne kirke

**Rogne kirke** er en åttekantet kirke fra 1857 i Øystre Slidre kommune, Innlandet fylke. Kirken står på gården Hovrud og er omgitt av kirkegården.

Rogne kirke ble offisielt innviet i 1857 og en del av inventaret er overtatt fra tidligere kirkebygg, deriblant en altertavle. Til byggingen av kirken ble det brukt tegningene til arkitekt Christian H. Grosch. Samme tegninger ble også brukt til tre andre kirker, henholdsvis i Begnadalen i Valdres i 1859 som brant ned 1957, Nes kirke i Nes i Ådal (i 1860) og Hval kirke i Hallingby (fra 1862). Kirkebygget er lagd i tømmer og har cirka 200 sitteplasser. Det er trolig det fjerde kirkebygget på stedet.

Ved kongelig resolusjon 3. mars 1856 ble det vedtatt at den gamle kirken skulle rives. Departementet bestilte en tegning av Grosch og han viste frem tegning av en åttekantet bygning som umiddelbart ble godkjent. Samme tegning ble brukt til «et dusin» andre kirker i Norge. Det er uklart om Grosch hadde noe styring med oppføringen av bygget og i hvilken grad de lokale tømrerne gjorde tilpasninger. Bygget ble laftet opp vår og høst 1856, og fikk skifer til takdekke. Ifølge Røe har bygget flere skjevheter som har laget med vilje, blant annet er motsvarende vegger laget med ulik lengde. Nye tegninger viser opp til 40&nbsp;cm avvik i åttekantens vegger. Klokkene henger i en takrytter midt over skipet og ifølge nye tegninger er det plass til ringeren over kirkerommets himling.

## Tidligere kirke
Før åttekantkirken ble reist sto det en liten tømret korskirke på stedet. Røe anslår grunnflaten til omkring 100 m2 og at de lengste tømmerstokken var i overkant av 6 m mens de korte var 4 m. Han antar at den var sammenføyd  med såkalt sinklafting. Den var oppført i 1780 (trolig innviet 9. november). Den hadde «stort og høyt» tårn (takrytter) med klokker midt over krysset. Korskirken var av laftet tømmer som ikke var bordkledde, verken innvendig eller utvendig, innvendig var stokkene tildels uhøvlet. Kirkerommet hadde flat himling. Noe treverk i den nåværende kirken stammer trolig fra korskirken. Før korskirken sto det en stavkirke på stedet, oppført omkring 1270. Korskirken skal ha stått på et lite egnet sted med bratt og fuktig grunn, og stiftsdireksjonen ga i 1848 løyve til å rive og flytte kirken til et bedre sted. Stavkirken er nevnt første gang i 1327 og ble trolig revet da tømmerbygget ble oppført i 1780. Stavkirken er omtalt i 1750 som en "Rejse-Bygning". Stavkirken sto opprinnelig på Stadal lenger sør (bekreftet ved arkeologiske undersøkelser), senere ble den flyttet til Rogne. Det var en langkirke med smalere kor som tilbygg orientert mot øst. Konstruksjonen var vanlig stavverk med staver, sviller og innfelte veggplanker. Ved en inspeksjon i 1740 hadde bygget behov for reparasjoner på grunn av råte og sig. I 1665 fikk stavkirken vinduer, blant annet for å gi lys til prekestolen. Stavkirken hadde trolig klokker i en takrytter.

## Referanser


## Eksterne lenker
* 
*
Ben Collett

**Benjamin Collett** (født 11. september 1984) er en engelsk tidligere fotballspiller. Collett startet sin karriere hos Manchester United FC hvor han var i fire år uten å greie å komme opp på a-laget. I 2006 ble hans kontrakt avsluttet med klubben og han gikk til New Zealand Knights. Det oppholdet ble ingen suksess og samme året gikk han til den nederlandske klubben AGOVV Apeldoorn. Etter 2006/2007-sesongen la han opp for å fokusere på skole.

## Referanser


## Eksterne lenker
*
Sirabølkapellet

**Sirabølkapellet** er et privat kapell fra 1972 i Øyer kommune, Innlandet fylke.

Byggverket er i stein og har 18 plasser. Det er ikke kirkegård på stedet.

## Kilder
*
Tretten kirke

**Tretten kirke** er en korskirke fra 1728 i Øyer kommune, Innlandet fylke.

Byggverket er i tømmer og har 300 plasser.

Altertavle og prekestol er skåret av Bjørn Olstad i 1751–52, mens døpefonten ble laget av Ole Olsen Klævamoen i 1780-årene.

Kirken fikk et høyt tårn i 1807. Dette bød alltid på problemer, noe som kulminerte med at tårnet ble fjernet i 2000 og parkert ved siden av kirken, som fikk et midlertidig tak. I 2015 kom et nytt, lavt tårn på plass, og kirken ble malt året etter.

## Referanser


## Kilder
* 
* 

## Eksterne lenker
* Historien om Tretten kirke  hos Øyer og Tretten kirkelige råd
* Interiøret i Tretten kirke  hos Øyer og Tretten kirkelige råd
* 
*
Volbu kirke

**Volbu kirke** er en laftet langkirke fra ca. 1831 i Øystre Slidre kommune, Innlandet fylke.

Kirken avløste en stavkirke fra 1100-tallet som ble revet omtrent samtidig. Stavkirken er minnet med et lite museum nord for kirken.

## Referanser


## Litteratur
* 

## Eksterne lenker
* «Norges kirker»
* 
*
Egentlig

***Egentlig*** er et norsk humorprogram som gikk på NRK fra 1993 til 2000. Programserien var en blanding av forhåndsinnspilte sketsjer og studiobaserte fremførelser for et publikum. Det ble harselert med det meste innen aktuell norsk politikk og samfunnstrender i den tid serien gikk. Politisk satire var fremtredende. Det var ingen sendinger i 1997 og 1999. 

Komikerne i serien var Minken Fosheim, Sigrid Huun, Trond Brænne, Åsleik Engmark, Rune Gokstad og Øystein Bache. Rune Andersen hadde også noen roller i serien samt Knut Nærum som hadde rollen som programleder for diverse innslag. I perioden 1998-2000 var også Rigmor Galtung med.

Serien inneholdt blant annet i 1996 programposten «Dette er framtiden» med Nærum som presantør. Av andre faste innslag kan en nevne «AS Norge».

## Bak serien
Tekstredaksjonen besto av flere forfattere, blant annet Peder Udnæs, Knut Nærum og Are Kalvø. Prosjektleder Guri Skavlan.

## Referanser


## Eksterne lenker
*
Jaap Davids

**Jaap Davids** (født 1. desember 1984i Bergharen, Wijchen) er en nederlandsk fotballspiller. Han er forsvarsspiller for Vitesse.

Davids startet sin profesjonelle fotballkarriere i den nederlandske klubben Vitesse i 1998. Før sesongen 2005-2006 gikk han ned et nivå, til FC Den Bosch, men han spilte bare en kamp der før han gikk videre til AGOVV Apeldoorn. Etter 2006/2007 sesongen returnerte han til Vitesse.
Fåvangfjellet sportskapell

**Fåvangfjellet sportskapell**  eller **Gullhaugen seter kapell** er et sportskapell ved Gullhaugen seter i Fåvang østfjell i Ringebu kommune i Innlandet.

Kapellet ble innviet 20. juli 1974 og drives av stiftelsen Fåvangfjellet Sportskapellag.

Kapellet holder gjerne åpent enkelte dager om sommeren.

## Referanser


## Litteratur
*
Venabygd kirke

**Venabygd kirke** er en korskirke fra 1780 i Ringebu kommune, Innlandet fylke.

Byggverket er i tømmer og har 170 plasser.

## Referanser


## Litteratur
* 
* 

## Eksterne lenker
* Om kirkene i Venabygd 
* 
*
Nord-Sel kirke

**Nord-Sel kirke** er en langkirke fra 1932 i Sel kommune, Innlandet fylke.

Byggverket er i tømmer og har 120 plasser inne. Altertavlen er fra gammelkirken som stod på nabogården Romundgard, og merket med året 1681. Prekestolen er dekorert av Ragnvald Einbu (1870–1943), en treskjærer fra Lesja.  Døpefonten er i kleberstein fra byggeåret.  Orgelet kommer fra Snertingdal, fabrikantens navn Norsk Orgel- og Harmoniumfabrikk.

Utenfor er det gravplass, blant annet med en gravlund for trettien britiske soldater som døde under Slaget om Otta den 28. april 1940.  En statue av Kristin Lavransdatter ble i 1982 oppført her, laget av Kari Rolfsen.

## Referanser


## Litteratur
* 
* 

## Eksterne lenker
* 
* 
* Nord-Sel menighet
Sjoa kapell

**Sjoa kapell** er et kapell fra 1978 i Sel kommune, Innlandet fylke.

Byggverket er i tømmer og har 70 plasser, og det er tegnet av arkitekt Jon Rukin.

## Bygningen
Kapellet var tidligere et godshus for NSB på Sjoa stasjon, og som ble flyttet og påbygd i 1978. Bygningen har kirkeskip og takrytter med et kors på toppen. Den ene delen av bygningen har to etasjer. Kirkeskipet har to firkantete vinduer på hver side med sprosser. Bygningen har to inngangsdører, men ingen portal.

## Inventar
Kirkerommet har en altertavle med ikonografi «Den oppstandne Kristus» laget av Randi Hatle i 1978.

## Referanser


## Eksterne lenker
* Norske kirkebygg
* Sjoa historie
Nordberg kirke (Skjåk)

**Nordberg kirke** er en åttekantet kirke fra 1864 i Skjåk kommune, Innlandet fylke.

Kirken er oppført etter tegning av arkitekt Jacob Wilhelm Nordan av byggmester Jakob Jonsen Storlien (Rasmussen oppgir Storlien som arkitekt). Det er en laftet tømmerkirke med 300 sitteplasser (Muri oppgir 200 sitteplasser). Prekestolen har nygotiske trekk og er laget av Jehans (Johannes) Odde. Altertavlen er også laget av Odde, og har motivet Jesu oppstandelse omgitt av to engler, alt skåret i tre.
Orgelet er dekorert med malt treskurd (rosemaling). Altertavle og prekestol er skåret av Johannes J. Odde fra Lom.

På kirkegården er forfatteren Tore Ørjasæter begravet.

Jakob Jonsen Storlien fra Dovre var byggmester. Storlien hadde også ledet arbeidet med oppføring av Bøverdalen kirke som er samme fasong. Nordberg kirke ble påbegynt like før og da bygget på Nordberg var reist og innredningen begynte, tok Storlien med seg dyktige tømrere til Bøverdalen. Storlien tok sikte på at byggene ble ferdig omtrent samtidig og kunne ha innvielse samtidig.

## Referanser


## Litteratur
* 
* 

## Eksterne lenker
* 
*
Skjåk kirke

**Skjåk kirke** er en korskirke fra 1752 i på Ånstad i Skjåk kommune, Innlandet fylke.

Kirken er oppført som en laftet korskirke av tømmer, og har 270 plasser. Prekestol og altertavle er skåret av bygdekunstneren Jakob Klukstad fra nabobygda Lom. I kirken er det også en stor samling votivtavler, malerier som er gitt som gave til kirken "til Guds ære og kirken til prydelse". Mange av disse antas å være malt av Eggert Munch tidlig på 1700-tallet.

## Kirkegård
Kirkegården har noen få gamle klebergravminner fra 1700-tallet. Det mest spesielle gravminnet er formet som et lite trehus. Ved å åpne luken foran på huset ser man en mann sitte inne i huset med en oppslått bok i sine hender. Det er et symbol som er vanlig på gravminner i Gudbrandsdalen på 1800-tallet – livets bok.

## Referanser


## Litteratur
* 
* 
* 

## Eksterne lenker
* 
*
Ruud ter Heide

**Ruud ter Heide** (født 15. oktober 1982) er en nederlandsk fotballspiller. Han spiller for det nederlandske laget AGOVV Apeldoorn.
Ter Heide er en målfarlig spiss som startet å spille i FC Twente. Han spilte der i perioden 2001-2003, og etter det gikk han til det tyske laget Eintracht Nordhorn, hvor han imponerte med hele 24 mål på 30 kamper.
I 2004 fikk Ter Heide prøve seg i Werder Bremen (amatør), men han klarte ikke å overbevise, og gikk til AGOVV Apeldoorn i 2005-2006 sesongen. I debutsesongen scoret han 15 mål og gikk rett inn på laget.

## Referanser


## Eksterne lenker
*
Venabygd fjellkapell

**Venabygd fjellkapell** er et kapell fra 1979 i Ringebu kommune, Innlandet fylke.

Byggverket er i betong og tre.

Adkomst til stedet, som er et velkjent turistmål, er via fylkesvei 27.

## Kilder
* 

## Eksterne lenker
* Gudbrandsdal musikkfest  om Venabygd fjellkapell
*
Hov kirke (Søndre Land)

**Hov kirke** er en korskirke fra 1781 i Søndre Land kommune, Innlandet fylke.

Byggverket er i tre og har 480 plasser.

## Historikk
Middelalderkirken, Hov St. Andreas, stod på gnr. 60 Hov søndre (Hov sogn). På slutten av 1500-tallet lå Hov kirke som anneks til Land hovedkirke. En eldre kirke skal ha blitt revet i 1648 og ny kirke stod ferdig året etter. 1778 stod denne for fall – muligens kan den ha brent, i og med at det ble funnet kull da kirketomta ble ryddet i 1780. I 1780 ble nåværende kirke innviet. "De gamle murer på kirkegården viser kirketomtens opprinnelige størrelse. Da kirken ble bygd i 1781, ble det ved inngangen til kirkegården mot øst og nord også reist overbygde porthus". Ca. 1920 ble kirkegården utvidet mot øst i og med at hovedveien ble lagt om, i 1958 skjedde en utvidelse mot sør og i 1976 mot vest. Nåværende kirke står på gnr. 61 Hov søndre, trolig på samme tomt som middelalderkirken.

## Referanser


## Eksterne lenker
* 
*
Begnadalen kirke

**Begnadalen kirke** er en langkirke fra 1964 i Sør-Aurdal kommune, Innlandet fylke. Kirken ligger i dalbunnen, mellom Europavei 16 og Begna i bygdesenteret Tollefsrud. Før utgjorde Begnadalen og Hedalen et annekssogn under Bagn kirke, med Hedalen stavkirke som sognekirke. Da ble *Begnadalen* omtalt som «Nedre Hedalen» og *Hedalen* omtalt som «Øvre Hedalen».

## Historie

Dagens kirke er ikke den opprinnelige kirke på stedet. Denne ble innviet i 1859. I 1954 ble det reist ønske om å få elektrisk lys i kirken og i 1956 fikk den elektrisk oppvarming. I 1957 brant kirken ned. Ved kongelig resolusjon ble det vedtatt 8. september 1959 å gjenoppføre kirken. Arbeidet med dagens trekirke startet i 1962 og den ble deretter innviet i 13. september 1964. Denne nye kirken har plass til 240 og ligger noe lenger vest enn den gamle, og orientert på samme måte som denne.

Gjennreisingen av kirken ble forestått av en byggekomite under ledelse av Ellef G. Grimsrud. Kirken er tegnet av arkitekt Arnstein Arneberg og under planleggingen skal han ha sagt at «Det bør smake skog av denne kirken». Arkitekten ved Arnebergs kontor som utførte arbeidet var Per Solemslie. Lokal byggmester var Ola Svendsen fra Begnadalen.

## Referanser


## Eksterne lenker
* Sigrid Christie, Ola Storsletten, Anne Marta Hoff. Begnadalen kirke i *Norges Kirker* utgitt av NIKU og KA
* 
* 
*  Kirker i Norge  (*Kirchen in Norwegen*)
Reinli kapell

**Reinli kapell** er en langkirke fra 1964 i Sør-Aurdal kommune, Innlandet fylke.

Byggverket er i tre og har 150 plasser.

Adkomst til stedet er via Fv221 og Fv220.

## Referanser


## Eksterne lenker
*
Veståskapellet

**Veståskapellet** (**Veståsen fjellkirke**) er en kirke konstruert i en kvadratisk form, fra 1968 i Sør-Aurdal kommune, Innlandet fylke. Kirken ligger på Skrikkarvollen, en gammel setervoll ved overgangen mellom Bagn og Herad i Hallingdal.

Byggherre var en komité med medlemmer fra Bagn og Reinli og midlene som muliggjorde byggingen kom fra innsamlinger. Tomt til kirken ble gitt av Aslaug og Svein Bratterud. Arkitekt for oppgaven var Harald Hille og Edvard Bergli var byggmester.

Kirkebygget som er bygd i tre og holdt i en seterstil, var ferdig og ble innviet 11. august 1968. Bygget har plass til 80 personer. Det eies idag av menigheten.

## Eksterne lenker
* Veståsen fjellkirke i *Norges Kirker* utgitt av NIKU og KA
*
Heensåsen kirke

**Heensåsen kirke** er en langkirke fra 1902 i Vang kommune, Innlandet fylke.

Byggverket er i tre og har 200 plasser.

## Referanser


## Eksterne lenker
* 
* Henseåsen kirke i «Norges kirker»
*
Nodeland stasjon

**Nodeland stasjon** på Nodeland i Kristiansand kommune ligger 375,29 km fra Oslo og 25 meter over havet. Den åpnet for midlertidig drift den 17. desember 1943 og fikk ordinær drift fra 1.&nbsp;mars 1944, da Sørlandsbanen ble tatt i bruk fram til Moi.

Stasjonsbygningen ble tegnet av Gudmund Hoel og Bjarne Friis Baastad ved NSB Arkitektkontor og oppført i 1942. I dag benyttes imidlertid leskur for de reisende. Stasjonsområdet ble oppgradert med lengre plattformer i 2012. Stasjonsbygningen ble revet i 2019, og nytt stasjonsanlegg stod klart i 2020.

Alle regiontog på strekningen Kristiansand–Stavanger stopper på Nodeland ved behov.

## Bilder

Nodeland stasjon anno 2014.jpg|Stasjonsbygningen i 2014
Nodeland stasjon 2013.jpg|Stasjonen i 2013
Nodeland stasjon 1942.jpeg|Stasjonsbygningen i 1942, før åpningen


## Referanser


## Litteratur
* 
* 

## Eksterne lenker
Jan Kåre Hystad

**Jan Kåre «Hysen» Hystad** er en norsk jazzmusiker (saksofon, klarinett, fløyte).

Hystad er klassisk utdannet, og siden 1978 bosatt i Bergen der han har vært frilans musiker, ledet egne besetninger, samt vært involvert ved Den Nationale Scene og i Bergen Big Band.
Han ga ut *Cafè Hysen Noir* (Acoustic Records, 2000), med bidrag fra Guttorm Guttormsen, Harald Dahlstrøm / Håkon Berge / Atle Halstensen piano, Yngve Moe / Sveinung Sand bass, Tarald Tvedten trommer, Erlend Fauske gitar.  Han leder sin egen **Jan Kåre Hystad kvartett** med musikerne Dag Arnesen piano, Frank Jakobsen trommer og Sigurd Ulveseth bass.  Den ga da ut *Vargtime – [[Varg Veum]]s favoritter* (Gemini Records, 2002), som ble lansert samtidig med Varg Veums 60-årsdag, samt Gunnar Staalesens bokutgivelse *Som i et speil* (2002).  Oppsetningen *Vargtime* turnerte derpå både norske og danske jazzscener, Kongsberg Krimfestival (2005) og Kongsberg Jazzfestival (2006).  
Oppfølgeren *Vargtime 2 – four cousins* (Gemini Records, 2006), utkom med Staalesens *Dødens drabanter* (2006), med musikerne Ole Jacob Hystad / Tor Yttredal / Gunnar Onarheim saksofon, samt Heidi Torsvik / Oddbjørn Hanto vokal.
Ellers har han medvirket på utgivelser med Ole Amund Gjersvik og broren, Ole Jacob Hystad.

## Referanser
Breland stasjon

**Breland stasjon** ligger langs Sørlandsbanen i Lindesnes kommune. Den ble åpnet i 1943 da Sørlandsbanen ble tatt i bruk fram til Moi.

På Breland stopper ett tog i retning Kristiansand om morgenen og ett tog i motsatt retning på ettermiddagen. Det var foreslått å nedlegge stasjonen, men Stortinget vedtok å opprettholde den i forbindelse med statsbudsjettet for 2013.

Mellom Breland og Marnardal stasjoner var det tidligere hele seks holdeplasser: Sjåvatn, Fossestøl, Skogtun, Høye, Øyslebø og Heddeland.

## Referanser




## Eksterne lenker
Øye kirke (Vang)

**Øye kirke** i Vang kommune i Innlandet er fra 1747.

Byggverket er i tre og har 125 plasser.

Øye-steinen med middelalderruner er funnet ved kirken.

## Referanser


## Eksterne lenker
* 
* Øye kirke i «Norges kirker»
Skypumpe

En **skypumpe** er en kraftig roterende luftsøyle som oppstår over hav og innsjøer. Den ligner en tornado, men de oppstår gjerne i mildere vær og er ofte betydelig svakere enn tornadoer. Skypumper oppstår i forbindelse med cumilformede skyer, og vanligvis ikke i forbindelse med superceller slik tornadoer gjør. 

## Forskjellige typer
Skypumper som blir dannet utenom superceller kalles «ikke-tornadiske skypumper», mens de som oppstår i forbindelse med mesosykloner i superceller kalles «tornadiske skypumper». De tornadiske skypumpene er generelt kraftigere enn de ikke-tornadiske, og er i praksis bare tornadoer over vann. Tornadiske skypumper oppstår på samme måte som vanlige tornadoer. 

De ikke-tornadiske skypumpene oppstår vanligvis i kystområder i forbindelse med konvektive skyer i utvikling. De er vanligvis av F0 styrke på Fujitaskalaen med vindhastighet mindre enn 30 m/s og kan ofte sammenlignes med tromber på land. Skypumper oppstår oftest i områder med tropisk klima, men kan også oppstå i mer tempererte områder. I Norge er de å se hver sommer langs kysten. 

For å danne ikke-tornadiske skypumper trengs ustabile atmosfæreforhold som skaper stigende luftbevegelser. I tillegg må det være forskjellig vindretning i to forskjellige luftlag, slik at luften får en rotasjon. Skypumper kan oppstå langt inne i fjorder, sannsynligvis på grunn av at vinden blir tvunget inn eller ut fjorden nær overflaten, mens det i høyden over fjorden og fjellene er en annen vindretning. I Hardangerfjorden oppstår det årlig skypumper i august-september, og da kan det gjerne stå flere på rekke og rad. 

Mange tror at skypumper trekker vann opp fra sjøen og inn i skyen, men i virkeligheten er det lite vann i trakten. Ofte kan det derimot virvles opp vann i de nederste delene av skypumpen. Den synlige delen av skypumpen består derimot av vanndamp som kondenserer til små skydråper på grunn av svært lavt trykk i skypumpen. 

Når en skypumpe er i ferd med å oppstå, er ofte det første tegnet en skygge i form av krusninger på vannoverflaten. Når en skypumpe er fullt utviklet, flytter den seg som regel sakte i en krum bane, og varer sjelden mer enn et kvarter før kjøligere luft blir pumpet opp i virvelen og den løser seg opp.

## Se også
* Tornado
* Støvvirvel
* Syklon
* Ekstremvær

## Kilder
* Frank W. Lane, *The Elements Rage, Vol. 2:  Fire and Water*, (London: Sphere Books Ltd., 1968) pp. 17–24.

## Eksterne lenker
* 
* Bilder av skypumper fra Australia 
* StormWiki
* Hjemmevideo av skypumpe fra september 2006
Soon Idrettsforening

**Soon Idrettsforening** (**S.I.F.**) er Sons idrettslag. Klubben ble stiftet den 1. november 1917. Lederen for Soon IF er Terje Michelsen. Soon IF har til sammen 36 fotballlag inkludert A-laget. 

A-laget befinner seg nå i 5. divisjon etter å ha rykket ned i år. De spiller kampene sine på Labo stadion, men det blir snart ny treningshall, svømmehall, slalåmbakke, kunstgressbane, hinderløype og lysløype ved Grevlingen skole. Mye av dette står ferdig allerede, og nå bygges det ny ellver-bane med kunstgress på Grevlingen skole. Klubben holder også på å bygge nytt klubbhus ved den nye kunstgressbanen i Grevlingen. Klubbhuset blir bygd av elever fra Vestby videregående skole som studerer byggfag.

Nesten alle kampene til lagene i Soon kommer til å bli flyttet til kunstgresset i Grevlingen, men Labo vil også kunne brukes i framtiden. 

## Eksterne lenker
* Soon idrettsforenings hjemmeside
* Soons nye hjemmeside
Espedalen fjellkirke

**Espedalen fjellkirke** er en kirke bygd i naustform fra 1974 på Verksodden i Espedalen (Sør-Fron kommune), Innlandet fylke. Den ble bygd etter stor innsats fra espedølene.

Kirkens gravholme ble vigslet i løpet av de første årene det var gruvedrift i Espedalen (midten av 1800-tallet) og er fortsatt i bruk.

## Kilder
* 

## Eksterne lenker
* Dalseter.no
* Sør-Fron kirkelige fellesråd
Audnedal stasjon

**Audnedal stasjon** ligger i Lyngdal kommune, 106,6 moh, 419,34 km fra Oslo. Stasjonen ble åpnet 17. desember 1943 da Sørlandsbanen ble tatt i bruk frem til Moi. Stasjonen ble fjernstyrt fra 19. august 1969 og ubemannet fra 1. juni 1970. Stasjonsbygningen ble totalrenovert i 2009. Det er døgnåpent venterom for reisende, med toalett.

Alle passasjertog stopper på Audnedal stasjon ved behov.
Det innebærer at passasjerer som vil reise fra Audnedal må stå på plattformen når toget kommer.
Hvis lokføreren ikke kan se noen passasjerer på perrongen, og ingen passasjerer ombord i toget skal av, vil toget passere stasjonen uten å stoppe.

Stasjonen har gratis bilparkering.

Mellom Audnedal og Snartemo, en strekning på 9 km, går banen gjennom Norges femte lengste tunnel, Hægebostadtunnelen, som er 8,5 km lang.

## Ruter og linjer

## Referanser




## Eksterne lenker
Vang kirke (Valdres)

**Vang kirke** er en korskirke fra 1840 i Vang kommune, Innlandet fylke. Den står på Grindaheim sentralt i bygda på sørsiden av Vangsmjøsa. Byggverket er i tre og har 250 plasser.

Kirkestedet nevnes første gang i 1327 og det var en stavkirke. Den ble reist rundt 1300 ifølge Roar Hauglid. Anders Bugge anslo byggetiden som Høre og Lomen stavkirker (1170-1190), mens Lorentz Dietrichson mente den var reist en gang mellom 1150 og 1250. Arne Berg mente stavkirken var ombygget en gang i middelalderen, kanskje før svartedauden. Foran kirken og til høyre står en skifersten som markerer hvor den gamle Vang stavkirke stod. Den nye kirken ble reist rett ved stavkirken. J.C. Dahl tok initiativ til å flytte kirken til Bergen eller Oslo. Etter mye strid ble stavkirken solgt til den prøyssiske kongen og flyttet til Brückenberg i Riesengebirge, Schlesien (nå i Polen). En del av materialene ble ikke med på flyttingen som gikk med båt fra Lærdalsøra. Initiativ til ny kirke ble tatt i 1832 da stavkirken var i dårlig stand og for liten.

Utenfor kirkegården og ved siden av veien står den kjente Vangsteinen, en runestein med dyreornamentikk fra 1000-tallet.

File:Erindring af Fjeldreisen i 1820 - no-nb digimanus 60181-11 (cropped).jpg|Baltazar Mathias Keilhaus tegning av Vang hovedkirke og omgivelsene i 1820.

File:Vangs kirke, Valders - NB MS G4 0823.jpg|Vang kirke ved Vangsmjøsa på 1880- eller 90-tallet
File:Vang kirke.JPG|
File:Vang Oppland IMG 1682 vang kirke 85760 vangsteinen 31725.jpg|Vangssteinen er flyttet til kirkegårdsporten
Fil:Vangsteinen.JPG|Vangsteinen, en runestein i ringerikestil.

## Referanser


## Eksterne lenker
* 
*
Øyjar kapell

**Øyjar kapell** er en kirke bygget i 1963, konstruert i en rektangulær form, i Vestre Slidre kommune, Innlandet fylke.

Byggverket er i tre og har 80 plasser.

Det var tidligere en stavkirke på stedet og kirkeklokkene og prekestolen stammer fra denne kirken. Denne kirken ble revet i 1747, men kirkegården ble beholdt.

## Referanser


## Eksterne lenker
* Øyjar kapell på Kirkesøk
* 
* Vestre Slidre kirkelige fellesråd
Majken Christiansen

**Majken Christiansen** (født 1967) er en dansk jazzvokalist, kjent fra flere utgivelser og fremførelser av jazz-standards.

I Frederiksberg har hun ledet Fjeldtetten med Per Rick, Ebbe Lundgaard, Peter Reimer og Mogens Kann Fjelsøe til flere utgivelser (1992–).
Etter flytting til Oslo har hun på Hot Club Records gitt ut
*Songs for my father*  dedikert hennes far (2001)
og *Re:porter* live fra Herr Nilsen (2003) med 
Anders Aarum,
Georg Michael Reiss,
Jens Fossum og ektemannen
Torstein Ellingsen.
Hun har også ledet Swing Society
med
Tore Sandnæs, Torstein Ellingsen, og Stig Hvalryg, som har turnert med Rikskonsertene i oppsetningen «Ella Fitzgerald, the first lady of song». Hennes nåværende norske kvintett består av Frode Kjekstad, Ove Alexander Billington, Stig Hvalryg og Torstein Ellingsen. 
Forøvrig har hun spilt med varierte besetninger, som  Magnolia Jazzband, Sandvika Storband, Bodil Niska, David Arthur Skinner, Christiania 12,  Det Norske Blåseensemble (med en Duke Ellington-oppsetning) og Ski Storband en rekke ganger.

## Referanser


## Eksterne lenker
*
Thomas Marco Blatt

**Thomas Marco Jong Blatt** (født 1980) er en norsk forfatter, litteraturkritiker og tidsskriftsredaktør.

Blatt er oppvokst i Oslo og på Sørumsand. Han er utdannet ved Skrivekunst-akademiet i Hordaland og forfatterstudiet Litterär Gestaltning ved Göteborgs universitet. 

Fra 2004 til 2009 var han ansvarlig redaktør i litteraturtidsskriftet *Nordahl & eftf*. Han har også jobbet som skribent og litteraturkritiker i *[[Morgenbladet]]* og i *[[Dagbladet]]* og vært redaksjonsmedlem og redaksjonssekretær i Oslo internasjonale poesifestival.

Blatt debuterte i 2006 med diktsamlingen *Slik vil jeg måle opp verden*, som ble belønnet med Tarjei Vesaas' debutantpris. Hans første roman *Varsjøen* ble nominert til Ungdommens kritikerpris 2017. Blatt har også skrevet to bøker for barn og unge. 

Han har tidligere spilt fotball på juniorelitelaget til Lillestrøm.

## Bibliografi
* 2006: *Slik vil jeg måle opp verden* (diktsamling)
* 2008: *Overalt bor det folk* (diktsamling)
* 2012: *1920 Sørumsand* (diktsamling)
* 2014: *Hvis du lyver* (ungdomsroman)
* 2016: *Varsjøen* (roman)
* 2016: *Bror, søster* (lyrikk for barn og ungdom), Cappelen Damm
* 2017: *Slik vil jeg måle opp verden, Overalt bor det folk og 1920 Sørumsand* (samlede dikt)
* 2018: *Tiden er ilden vi brenner i* (roman)
* 2021: *Vi kom fra Liverpool* (roman)
*2024: *Vekten av vindblåste trær* (diktsamling)

## Priser
* Tarjei Vesaas' debutantpris 2006, for *Slik vil jeg måle opp verden*

## Referanser


## Kilder
* Presentasjon av Thomas Marco Blatt i Forfatterkatalogen på Forfattersentrums nettsider

## Eksterne lenker
* Thomas Marco Blatt i Kolon Forlag
* Er denne mannen vår tids nasjonaldikter?
* http://ungdommenskritikerpris.no/tekst/varsjoen/
Ås kirke (Vestre Toten)

**Ås kirke** er en korskirke fra 1921 ved Bøverbru i Vestre Toten kommune, Innlandet fylke. Den var tidligere hovedkirke for hele Vestre Toten, og før Toten prestegjeld ble delt i Østre og Vestre Toten i 1826 var Ås kirke annekskirke under daværende hovedkirke og sokneprest i Hoff kirke som ligger i Østre Toten.

Byggverket er i stein og har 500 plasser. Nyromansk stil. Nåværende kirke er den 4. kirke på samme sted. En av landets få og best bevarte kirkestaller står nedenfor kirka. Det var opprinnelig tre kirkestaller ved Ås kirke, men to har blitt revet etter at bilen kom og det ble mindre vanlig og kjøre med hest når en skulle til kirken. Det gamle kommunelokalet for Vestre Toten kommune ligger like nedenfor kirka. I dag ligger kommuneadministrasjonen på Raufoss. Den tidligere presteboligen, som ligger på gården Kallerud nordøst for kirken, huser ikke lenger sognepresten. Denne er nå solgt ut på det private markedet.

## Mikaelskirken
Det antas at den første kjente kirken på stedet var en stavkirke. Den var viet Sankt Mikael, og ennå i 1570-åra ble det gjort tjeneste her én gang i året, til mikkelsmess 29. september. Kirka og soknet er nevnt første gang i 1337. Mikaelskirka var lovekirke, eller gavekirke. Det vil si at folk kunne love å gi kirka en gave for å bli kvitt sjukdom eller ulykke. I 1590-åra var det blitt slutt på tjenestene her. 

Ifølge et sagn het det «at da i gammel tid Præsten engang biede noget længe skal en Qvinde have staaet op at prædike for Folket, hvorfor da Kirken blev tilspærret og stod øde indtil Hr. Knud Sevaldsens Tid som aabnede den igjen.» Straffen var at kirka skulle være stengt i 60 år.

## Bangkirken
Omkring 1670 ble kirkestedet Ås igjen tatt i bruk. Sokneprest Knut Sevaldsen Bang lot bygge en ny kirke på stedet. Tidlig på 1700-tallet ble kirken påbygd med to vinger og fikk da korsformet grunnplan. Kirka forfalt på grunn av dårlig vedlikehold, og i 1780-åra ble den revet. Bevart altertavle og prekestol fra 1600-tallet tilskrives sokneprest Bang. De ble flyttet over i den nye kirka i 1789, og reddet da den brant i 1915.

## Korskirken
En tømmerkirke med korsformet grunnplan stod ferdig i 1789. Kirka brant i 1915 etter lynnedslag i spiret. Store deler av innredningen, kirkebenker, altertavle, m.m., ble reddet ut av bygdefolket før kirka brant helt ned.

## Referanser


## Litteratur
* Brendalsmo, Jan 2015, ''Kildegjennomgang, Middelalderske kirkesteder i Oppland fylke'' , Riksantikvaren.
* Dahl, Torveig 1999. «Ås kyrkjestad - eit spanande kulturminne midt på Toten». i .
*  Sivesind, Johannes 1991. «Øyeblikksbilder fra Vestre Totens kirkehistorie». i 

## Eksterne lenker
* 
* Vestre Toten kirkelige fellesråd
*
Eina kirke

**Eina kirke** er en langkirke fra 1890 i Vestre Toten kommune, Innlandet fylke.

Byggverket er av tømmer og har 300 plasser.

## Referanser


## Eksterne lenker
* 
*
Ståle Kyllingstad (1903–1987)

**Ståle Kyllingstad** (1903–1987) var en norsk billedhogger, glasskunstner og designer. 

Han var kunstnerisk leder ved Hadeland Glassverk i perioden 1936–1946 og er ellers kjent for sitt store engasjement for forholdet mellom kunst og arkitektur og en lang rekke egne verk. Kyllingstad ivret blant annet for at kunstnerne måtte komme tidligere inn i planleggingen av nye bygg.

Ståle Kyllingstad var født i Kvinesdal, men han vokste opp på Soma i Høyland kommune i Rogaland. Han gikk først ved Norsk Kunsthandverksskule på Voss og studerte siden ved Statens kunstakademi. Etter dette dro han til Paris i 1926, der han gikk i lære hos den franske billedhoggeren Antoine Bourdelle. Kyllingstad debuterte på Høstutstillingen i 1927, hvoretter han dro til USA. Der jobbet han også sammen med franske kunstnere. Fra 1933 holdt han til på Østlandet, der han i 1936 ble knyttet til Hadeland Glassverk på Jevnaker. Han fungerte også i mange år som kunstanmelder i *[[Nationen]]*. I 1950 kjøpte han eiendommen Trygstad i Norderhov i Ringerike kommune og bosatte seg der, hvor han bodde til sin død i 1987.

Kyllingstad hevdet selv å ha hogget ut mer enn 800 tonn granitt i sin tid. Han hogg mer enn hundre større kunstverk. Mange av disse var krigsminnesmerker. Ellers er han blant annet kjent for sitt kjempehode av Aasmund Olavsson Vinje ved Eidsbugarden, «Havfruen» i Stavanger, «Ringerikspiken» i Hønefoss, «Vassfarbjørnene» på bybrua i Hønefoss (donert i 1952 til åpningen av nye Hønefoss bru), minnesmerket på Møllehaugen i Farsund, og «Hesten» utenfor rådhuset på Bryne. Kyllingstad bidro også med glassarbeider i utsmykkingen av det norske cruiseskipet MY «Stella Polaris» fra 1927.

Ståle Kyllingstads vei i Hønefoss er oppkalt etter billedhuggeren.

## Fotogalleri

|En av bjørnene på Hønefoss bru i Hønefoss
Fil:NordreParkMinnesmerke.jpg|«Minnebauta over falne i andre verdenskrig»(Nordre park på Hønefoss)


## Referanser




## Litteratur
* Kyllingstad, Røyne, Bjerke, Øivind Storm, Kyllingstad, Ståle. 2003.  Labyrinth Press. ISBN 82-7393-137-4
* Sandnes historie- og ættesogelag, Årbok nr 4 2001: Personen bak gatenavnet, Ståle Kyllingstad – kunstner og billedhugger (Arne Hove)

## Eksterne lenker
* Ståle Kyllingstad i Norsk biografisk leksikon
* Objekter av Ståle Kyllingstad i samlingen til Nasjonalmuseet
* https://lokalhistoriewiki.no/wiki/H%C3%B8nefossen
Snartemo stasjon

**Snartemo stasjon** ligger i bygda Snartemo i Hægebostad kommune, 428,85 km fra Oslo, 151, 6 moh. 

Stasjonen ble åpnet i 1943 da Sørlandsbanen ble tatt i bruk fram til Moi. Den er ikke bemannet.

Alle passasjertog stopper på Snartemo stasjon ved behov. Det innebærer at passasjerer som vil reise fra Snartemo må stå på plattformen når toget kommer. Hvis lokføreren ikke kan se noen passasjerer på perrongen, og ingen passasjerer ombord i toget skal av, vil toget passere stasjonen uten å stoppe.

Stasjonen ligger i dagen på en 500 meter lang steinfylling på tvers av dalbunnen mellom Hægebostad- og Kvinesheitunnelen som er Norges femte og fjerde lengste jernbanetunneler. De er henholdsvis 8&nbsp;474 og 9&nbsp;065 m lange. Snartemo er utgangspunkt for mange som går Norge på langs på ski. For eksempel startet den første Norge-på-langs-vandrer, Bjørn Amsrud, sin vandring her. Det er ca. 2&nbsp;400 kilometer fra Snartemo til Nordkapp.

På Snartemo er det reist et monument som er tilegnet de 24 anleggsarbeiderne som mistet livet i ulykker som skjedde i forbindelse med anleggelsen av jernbanen mellom Moi og Kristiansand. 

## Linjer og ruter

## Eksterne lenker
Ringerike fengsel

**Ringerike fengsel** er et fengsel med høyt sikkerhetsnivå som ligger i Ringerike i Buskerud og er underlagt Kriminalomsorgens region sør. Ringerike fengsel har også en avdeling med særlig høyt sikkerhetsnivå. Disse plassene skal kun benyttes i tilfeller der det er nødvendig med særlig strenge sikkerhetstiltak. Fengselet har ordinær kapasitet på 160 plasser og 155 fast ansatte. Alle innsatte er menn. Fengselet ligger like sør for det lille tettstedet Tyristrand, som ligger ved riksvei 35 mellom Hønefoss og Hokksund, langs vestbredden av Nordfjorden (del av Tyrifjorden). Det totale arealet innenfor muren omfatter ca. 74 dekar.

Ringerike fengsel har varetekts- og langtidsinnsatte som primær målgruppe. Med landets høyeste sikkerhetsnivå skal fengselet også håndtere høyrisikoinnsatte på en betryggende måte. Fengselets er omkranset av en 7 meter høy og 1068 meter lang mur.

Planleggingen av et nytt fengsel på Ringerike pågikk i flere tiår, ettersom gamle Hønefoss hjelpefengsel var blitt både upraktisk og svært gammeldags. Fart i saken ble det imidlertid ikke før på 1990-tallet. Utredningsarbeidet startet først i 1992 og byggingen tok til 1. juli 1994. Utbygingen, som var kostnadsberegnet til 262 millioner kroner, sto ferdig til årsskiftet 1996/1997, og den første innsatte ble mottatt der den 17. februar 1997.

## Se også
* Hønefoss hjelpefengsel (nedlagt i 1996)

## Eksterne lenker
* Hjemmeside
* Kriminalomsorgens presentasjon av Ringerike fengsel
Tokat

**Tokat** er en by som ligger i Tyrkia, byen har veldig gode steder å reise som eks. 
Balca Magrasi, som ligger i byen Pazar.

**Distriksbyer i byen Tokat**
* Erbaa
* Niksar
* Reşadiye
* Zile
* Taşova
* Artova
* Turhal
* Almus
* Pazar
* Yeşilyurt
* Sulusaray 
* Başçiftlik
Kapellet

**Kapellet** er fra 1913 i Vestre Toten kommune, Innlandet fylke.

Kirken har 40 plasser.

Hovedbygg innredet og innviet til kapell i 1981
Engelsrud menighetshus

**Engelsrud menighetshus** er fra 1967 i Asker kommune i Akershus fylke.

Byggverket er i tre og har 150 plasser.

## Litteratur
*
Tresnok

**Tresnok** (vitenskapelig navn *Gonyosoma oxycephala*) er en tynn slange med kraftige bukskjell, som gjør den til en mester til å bevege seg i trær.
Den har små glatte skjell på ryggen, mens bukskjellene er mer ru.
Tresnoken er lysegrønn med rød halespiss og sort strek ved øyet.

Slangen lever i Østindia i regnskoger og sumper og bor i trær.
Snoken lever av frø og små pattedyr.
Kroppslengden er ca. 1,6 til 2,3 meter.
Gjennomsnitt alder er 15 år.
Tresnoken er kjønnsmoden når den er 4 år.
Tresnokens egg har en klekketid på 14 til 16 uker, og legger ca. 25 egg.
Nyklekkede unger er ca. 45 cm lange.

Tresnoken kan bite, men kun tørrbitt da den ikke er giftig. 

## Referanser


## Eksterne lenker
*
Abildsø kapell

**Abildsø kapell** var en arbeidskirke fra 1960 i Oslo kommune, Oslo fylke.

Byggverket var i betong og tre og hadde 300 plasser.

Eiendommen er solgt til Oslo Misjonskirke Betlehem, som i 2006 rev bygningen for å bygge opp nytt større menighetshus og en større barnehage på tomten.

## Referanser
Stein Kagge

**Stein Kagge** (1933–2025) var en norsk journalist og forfatter, særlig kjent som jazz-skribent.

Allerede som 23 åring i 1956 ble han president i Norsk Jazzforbund. På 1970-tallet etablerte han seg som fast jazzanmelder i *[[Aftenposten]]* og fikk Molderosen for sitt virke i 1983. 

Han bidro til flere bøker om jazz, som Robert & Celia Dearlings *Musikkens verdt å vite*, Kjell Bækkelunds *Portretter av 15 norske musikere* (1992). Selv ga han ut *Jazzprofiler – fra [[Louis Armstrong|Satchmo]] til [[Ola Kvernberg]]* (Schibsted, 2001).

På NRK var han i en årrekke jazzreporter på radio. Han ledet også programposten «Jazzens Aneballeri» i Oslo Jazzradio. 

Han mottok Oslo Jazzfestivals pris Ella-prisen i 1996.

Kagge skrev boken *Mot ismånen* om nordamerikanske innfødte (Aschehoug, 1978). Han oversatte også Naomi James'  beskrivelse av sin jordomseiling *Over sjø og land* (1981), samt forfattet biografien *[[Bror With]]: Fra [[Rottefella]] til Dromedillen* (Schibsted, 1998).
;Albumnotater 
* Royal Garden Jazzband: *Til gammeljazzens venner!* (1975)
* Aspheim Oldtimers: *Aspheim Oldtimers* (1989)

## Privatliv
Stein Kagge var gift med forlagsredaktør Åse Gjerdrum, og er far til Erling Kagge og Gunnar Kagge.

## Referanser
Bekkelaget kirke

**Bekkelaget kirke** er soknekirke for Bekkelaget og Ormøy menighet i Søndre Aker prosti i Oslo bispedømme i Oslo kommune. Det er en langkirke fra 1923 som ligger på Bekkelaget i bydel Nordstrand. 

Byggverket er i stein og har 420 plasser.

Bekkelaget menighet ble skilt ut fra Nordstrand menighet i 1913 og man begynte straks å planlegge oppføringen av en kirke. Kommunearkitekt Harald Bødtker tegnet kirken, som ble innviet 27. mai 1923.

Kirken har inngangspartiet mot nord og kor og apside i syd, tårnet ligger til siden for nordgavlen.

Innvendig har Enevold Thømt stått for all utsmykking og utstyr og kirken fremstår med et helhetlig preg.

Orgelet har 21 stemmer levert av Robert Gustavsson orgelbyggeri, Härnösand, i 1986.

Kirken har to kirkeklokker fra Olsen Nauen Klokkestøperi.

I 1937 ble det anlagt en urnelund rundt kirken og i hjørnet av denne ble menighetshuset reist i 1970.

Fil:Bekkelaget kirke 20081026-1.jpg|Kirkerommet sett mot koret med Enevold Thømts utsmykking.
Fil:Bekkelaget kirke 20081026-2.jpg|Orgelet


## Referanser


## Litteratur
* Oslo byleksikon

## Eksterne lenker
* Bekkelaget kirke hos Norske kirkebygg
* 
*
Rød kjempekenguru

**Rød kjempekenguru** (*Lat.Macropus rufus*) er den største kenguruen av alle, og også det største pungdyret. Den har en kropplengde på mellom 80 og 160 cm. I tillegg kommer halen på 70 til 120 cm. Når dyret står, kan det oppnå en høyde på opptil 180 cm, men 150 cm er det vanlige. Hannen er betydelig større enn hunnen og kan veie opptil 90 kg, selv om en vekt omkring 55 kg er mer vanlig. Hunnen veier opptil 30 kg. Navnet skyldes fargen til hannen, som har rød pels. Hunnens og ungene har blågrå pels. 

Rød kjempekenguru lever enten alene eller i mindre grupper i tørre og halvtørre regioner i Australia, hvor føden består av gress, busker og løv. Den blir kjønnsmoden etter 18 til 24 måneder. Paringen skjer hele året, men er tilpasset tilgangen på vann og føde. Etter en drektighetstid på 33 dager blir den noen centimeter lange, blinde og hårløse ungen født, og kryper så opp i morens pung. Der blir den til den er omtrent 235 dager gammel. Den vil fortsette å die til den er omtrent 12 måneder.

Til tross for omfattende jakt og at mange bønder anser den som et skadedyr, er rød kjempekenguru blant de vanligste kenguruartene og bestanden er ikke truet. Den er først og fremst nattaktiv og hviler om dagen i skyggen. Den beveger seg neste utelukkende ved å hoppe og kan komme opp i hastigheter på opptil 65 km/t. Det har blitt målt at kenguruen kan hoppe over 12 meter i et eneste hopp. 

## Referanser


## Eksterne lenker
*
Anders Aarum

**Anders Aarum** (født 17. desember 1974 i Moss) er en norsk jazzpianist og komponist.

Aarum er utdannet ved Agder musikkonservatorium, Sibelius-akademiet og Norges musikkhøgskole med avhandlingen *«Stiltrekk som skiller den nordiske jazzen fra den afro-amerikanske»*.  
Han har ledet Anders Aarum Trio til debutplaten *Lucky strike* (Hot Club Records, 2000) med Mats Eilertsen bass og Torstein Ellingsen trommer. Hans andre var *Absence in mind* (Jazzaway, 2004), der Thomas Strønen hadde erstattet Ellingsen. Derpå ga trioen ut *First communion* (2006) med Ole Morten Vågan bass og Andreas Bye trommer.

Aarum har bandet Fossum-Aarum Quartet sammen med brødrene Håvard (sax og fløyte) og Jens Fossum (bass). Jarle Vespestad spiller trommer i kvartetten. 
*Fossum-Aarum Quartet* ble i 2007 nominert til Spellemannpris i jazz-klassen for debutplaten *[[F.A.Q.]]* (Schmell Records).'''

Aarum er fast pianist i Funky Butt. Ellers har han medvirket på utgivelser med Per Høglend, Randi Tytingvåg, Sølvi Hansen, Ola Kvernberg, Majken Christiansen, Tine Asmundsen, Sigurd Køhn, Sonny Simmons, Børre Dalhaug, Hilde Louise Asbjørnsen, Jazzmob, Nora Brockstedt og Even Skatrud Andersen. Aarum har mottatt No-fear-prisen fra Oslo Jazzradio, og er tilknyttet Norges musikkhøgskole som timelærer i akkompagnement.

## Referanser


## Eksterne lenker
* Biografi fra Jazzbasen.
* Diskografi fra Jazzbasen.
Kilentunet kapell

**Kilentunet kapell** er et kapell fra 1987 i Bærum kommune, Akershus fylke.

Byggverket har 100 plasser.

## Kilder
*
Storekvina stasjon

**Storekvina stasjon** ligger i Kvinesdal kommune, 446,36 km fra Oslo, 135,9 moh. Den ble åpnet i 1943 da Sørlandsbanen ble tatt i bruk fram til Moi. Stasjonen er ikke bemannet.

## Ruter

## Eksterne lenker
Gyland stasjon

**Gyland stasjon** ligger i Flekkefjord kommune 453,53 km fra Oslo, 123,1 moh. Stasjonen ble åpnet i 1943 da Sørlandsbanen ble tatt i bruk fram til Moi. Den gangen var Gyland egen kommune. 

Alle tog stopper på Gyland. Stasjonen er ubetjent.

## Eksterne lenker
Slaget ved Tara

Det er flere kjente **Slag ved Tara**:

* Slaget ved Tara (980) – Middelalderslag
* Slaget ved Tara (1798) – Slag i det irske opprøret i 1798
Bredtvet kirke

**Bredtvet kirke** - eller *St. Johannes aopostel og evangelist kirke* – er en katolsk sognekirke bygget som arbeidskirke for Bredtvedt menighet i 1977, i dag sognekirke for St. Johannes Apostel og Evangelist menighet. Den er beliggende på Bredtvet i bydel Bjerke i Oslo. Kirken ligger i Bredtvetveien 12, på høydedraget med Bredtvet skoleanlegg og Bredtveit kvinnefengsel på hver sin side.

Sognet Bredtvet menighet ble opprettet i 1966. Menigheten fikk sin sognekirke først i 1977. Byggverket ble tegnet av arkitekt Carl Corwin og er av laminert tre kledd med tegl, og har 600 plasser. Kirken er i september 2012 av Oslo Bispedømmeråd vedtatt solgt eller utleid samtidig som Bredtvet menighet nedlegges og slås sammen med Rødtvedt, Romsås og Grorud menigheter fra 1. januar 2013.

8. april 2013 ble det undertegnet en leieavtale hvor Den katolske kirke i Norge leier kirken av Den norske kirke. Som et resultat av dette ble St. Johannes Apostel og Evangelist Menighet i Oslo katolske bispedømme opprettet 1. mai samme år. I 2024 kjøpte Oslo katolske bispedømme kirken av Den norske kirke.

## Klokketårnet
Klokketårnet står så tett på kirken at de ser ut til å være bygget sammen. Tårnet har vegger kledd i tegl mot nord og sør, mens det har åpne sider mot øst og vest. I tårner er det 12 klokker. Klokkestøperiet Olsen Nauen installerte kirkens klokkespill i 1977. Instrumentet består av 12 klokker som spilles ved hjelp av et elektrisk klaviatur. De to største klokkene benyttes også som kirkeklokker til ringing og kiming. Klokkespillet er jevnlig brukt, stort sett ved spill av salmer i forbindelse med høymessene søndager. Olsen Nauen monterte et tilsvarende klokkespill i Rødtvet kirke året etter.

## Inventar
Kirkens altertavle fremstiller «Liv og død» og er laget av Else Hagen. Prekestolen og døpefonten er i sten. Orgelet med 20 stemmer og spanske trompeter i fasaden er bygget av Grönlunds orgelbyggeri. I september 2013 ble stolene i kirken skiftet ut med nye kirkebenker med kneleskamler.

## Hans Nielsen Hauge

Kirken er plassert på tomten til Hans Nielsen Hauges gård. I kirkeparken bak kirken er det satt opp en steinstøtte (obelisk) med en minneplate med Hans Nielsen Hauges ansikt.

## Kulturminne
Bredtvet kirke er et kulturminne og har nummer 83945 i Riksantikvarens kulturminnebase.

## Referanser


## Eksterne lenker
* Kirkens egen nettside
* carillon.no om klokkespillet ved Bredtvet kirke
* Oslo byleksikon
* 
*
Moi stasjon

**Moi stasjon** ligger i Lund kommune i Rogaland, 477,24 km fra Oslo, 58,4 moh. 

Stasjonen ble åpnet i 1904 da Jærbanen ble forlenget til Flekkefjord – Flekkefjordbanen. I 1943 ble Moi også en stasjon på Sørlandsbanen.

Moi stasjon ble valgt til kommunens tusenårssted.

## Eksterne lenker
Døvekirken i Oslo

**Døvekirken i Oslo** er en arbeidskirke fra 1974 i Oslo, Fagerborggata 12.

Byggverket er i tegl og har 100 plasser.

## Bilder

Fil:Døvekirken 20100511-1.jpg
Fil:Døvekirken, Oslo.jpg
Fil:Døvekirken.jpg


## Referanser


## Eksterne lenker
* 
* 
* 
* 
* Oslo byleksikon
Sira stasjon

**Sira stasjon** ligger i bygda Sira i Flekkefjord kommune 468,63 km fra Oslo, 72,7 moh. 

Dagens stasjon ble åpnet i 1943 da Sørlandsbanen ble tatt i bruk frem til Moi. Den gamle Jærbanen som gikk mellom Flekkefjord og Stavanger, hadde frem til nå krysset dalføret ved Sirnes stasjon. Det ble bygd en ny trasé mellom Sirnes og Sira stasjoner som gjorde Flekkefjordbanen til en sidebane. Ordinær trafikk på denne banestrekningen opphørte i 1990. Den brukes fortsatt som turistbane med dresiner. Jernbaneverket utbedrer forøvrig enkelte usikre punkter med sikte på å kunne kjøre tog en gang om noen år. 

## Eksterne lenker